Pagirių herbas (Kėdainiai)

Pagirių herbas – pagrindinis Pagirių miestelio (Kėdainių rajono savivaldybė) heraldikos atributas.

 Aprašas 

Auksiniame lauke raudona varpinė, abipus jos po žalią obels šakelę su raudonais žiedais.Lietuvos heraldikos komisija. 2021-02-19, Facebook.com (tikrinta 2021-08-30). Varpinę siūlė beveik visi idėjų konkurse dalyvavę pagiriečiai.Pagiriai turės vėliavą ir herbą. 2021-05-04, RinkosAikste.lt (tikrinta 2021-08-30).

 Simbolika 

1911 m. Pagiriuose pastatyta varpinė, išlikusi per miestelį ne kartą nusiaubusius karus, atspindi drąsias pagiriečių savanorių ir partizanų kovas už laisvę. Varpinės pavaizdavimui herbe pritarė ir Lietuvos heraldikos komisija, atsižvelgdama į tai, kad išties tai svarbus istorinis, kultūrinis paveldas ir kartu vietos žmones vienijantis simbolis.Pagirių herbas ir vėliava – oficialiai patvirtinti. 2021-03-16, Muge.eu (tikrinta 2021-08-30).

Obels žiedais aplipusias šakos gaubia varpinę. Šis simbolis pasirinktas dėl to, kad anksčiau Pagiriai buvo sodininkystės centras. Nemaža dalis miestelio gyventojų tapo pagiriečiais vien dėl darbo vietų Pagirių soduose.Pagiriai turės vėliavą ir herbą. 2021-05-04, Delfi.lt (tikrinta 2021-08-30).

 Istorija 

2021 m. kovo 9 d. herbą dekretu Nr. 1K-544 patvirtino prezidentas Gitanas Nausėda.LR Prezidento dekretas Nr. 1K-544 Herbo etalono autorius – dailininkas Rolandas Rimkūnas.Pagirių heraldika. Kedainiai.lt (tikrinta 2021-08-30).

 Šaltiniai 

Herb
Kategorija:2021 m. patvirtinti Lietuvos gyvenviečių herbai
Kategorija:Kėdainių rajono savivaldybės gyvenviečių herbai
Kategorija:Lietuvos miestelių herbai